Temeljem članka 35. točka 6. Zakona o lokalnoj i područnoj (regionalnoj) samoupravi (»Narodne novine PGŽ« broj 33/01. 60/01 - vjerodostojno tumačenje,129/05, 109/07, 125/08 i 36/09) i članka 18. Statuta Općine Jelenje (Službene novine Primorsko-goranske županije br. 33/09, 13/13, 6/16, 17/17 i Službene novine Općine Jelenje br. 5/18 i 11/18, 29/20), Općinsko vijeće  Općine Jelenje na 24. sjednici održanoj dana  30. lipnja 2020. donosi 

ODLUKU
o izradi Strategije upravljanja imovinom Općine Jelenje od 2021. do 2027. godine

Članak 1. 
Općinsko vijeće Općine Jelenje daje suglasnost za izradu temeljnog planskog dokumenta Strategija upravljanja imovinom Općine Jelenje za razdoblje do 2021. do 2027. .

Članak 2. 
Strategija upravljanja imovinom  Općine Jelenje za razdoblje 2021. do 2027. (u daljnjem tekstu: Strategija), je obvezujući dokument u funkciji učinkovitijeg upravljanja imovinom u vlasništvu ili raspolaganju Općine Jelenje. 
Članak 3. 
Strategijom će se odrediti dugoročni ciljevi i smjernice za upravljanje i raspolaganje imovinom u vlasništvu Općine Jelenje  (u daljnjem tekstu: Općina) za navedeno razdoblje (2021. do 2027.). 
Strategijom se želi osigurati ekonomski svrhovito, učinkovito i transparentno upravljanje imovinom Općine, uz očuvanje i pronalaženje optimalnih rješenja za Općinu pri upravljanju i raspolaganju imovinom.  
Članak 4.
Svrha Strategije je temeljem utvrđivanja ekonomske, financijske i proračunske podloge te utvrđivanja potreba i stanja nekretnina u vlasništvu Općine Jelenje, postaviti okvire za realizaciju programa i sustava upravljanja i raspolaganja nekretninama u narednom sedmogodišnjem razdoblju. 
Članak 5. 
Ovlašćuje se općinski načelnik za osnivanje i imenovanje članova savjetodavnih i/ili radnih tijela zaduženih za pripremu i za izradu dokumenata u skladu s ovom Odlukom. 
 
Članak 6. 
Sredstva za izradu Strategije osigurana su u Proračunu Općine Jelenje za 2020. godinu. 
 
Članak 7. 
Ova odluka stupa na snagu osmi dan od dana objave, a objavit će se u „Službenim novinama Općine Jelenje“.

